Grown Ups (film)

***Grown Ups*** er en amerikansk komedie fra 2010, regissert av Dennis Dugan og skrevet og produsert av Adam Sandler.

En oppfølger, *[[Grown Ups 2]]*, ble publisert den 12. juli 2013. Dennis Dugan, som også regisserte den første filmen, var også regissør for denne oppfølgeren. Blant andre Adam Sandler, Kevin James, Chris Rock, Salma Hayek og Steve Buscemi gjentok sine roller fra den første filmen. Oppfølgeren følger Lenny Feder (spilt av Adam Sandler) som ønsker å flytte sammen med sin familie tilbake til den lille byen hvor han og vennene hans vokste opp.

## Sammendrag
I 1978 vant fem barndomsvenner, Lenny Feder, Eric Lamonsoff, Kurt McKenzie, Marcus Higgins og Rob Hilliard et mesterskap i basketball på ungdomsskolen. Etterpå feirer de mesterskapet i en hytte ved sjøen som de har leid for anlendingen. 30 år senere har Lenny blitt en ambisiøs agent i Hollywood, og han bor sammen med sin kone Roxanne, en motedesigner, deres datter Becky og sønnene Greg og Keith.

Eric hevder at han nå er med-eier i et stort møbel-selskap og misliker at hans kone Sally fremdeles ammer deres 4 år gamle sønn Bean. Deres eldre barn er datteren Donna. Kurt er en hjemme-værende pappa til barna Andre og Charlotte. Hans kone Deanne er gravid igjen, og Deannes egen mor Ronzoni bor sammen med dem. Rob, med kallenavnet "Carrot" er skilt tre ganger, og har ansvaret for sine tre døtre Jasmine, Amber og Bridget. Hans nåværende kone Gloria er 30 år eldre enn ham. Når vennene får vite at basketball-treneren Buzzer fra ungdomsskolen deres er død, gjenforenes de i hjembyen sammen med familiene deres. Lenny leier den samme gamle hytta ved innsjøen en helg sammen med vennene sine. Men Roxanne har planlagt et mote-show i Milano, og tvinger Lenny til å forlate vennene tidlig.

I huset ved innsjøen fortviler han over at sønnene hans heller vil spille videospill, enn å finne på noe utendørs. Den kvelden på en lokal restaurant snakker Lenny med sin gamle nemesis Dickie, som fremdeles er irritert på grunn av basketball-kampen deres som ungdommer. Dickie utfordrer Lenny og vennene hans til en ny kamp, ​​men Lenny avviser forslaget. Roxanne bestemmer seg for å bo i hytta ved innsjøen, i stedet for å delta på mote-showet i Milano. Vennene besøker et badeland kalt Water Wizz, hvor Eric lærer sønnen Bean å drikke vanlig melk direkte fra en kartong. Marcus flørter gjentatte ganger med Jasmine og Amber.

Familiene forårsaker kaos i hele parken: Rob dytter en ansatt ned en vann-sklie. Eric ignorerer Donnas advarsel om et kjemikalie i bassenget som gjør vannet blått når de tisser i bassenget. Ektefellene deres får øye på, og forsøker å tiltrekke seg, en kjekk kroppsbygger med kanadisk aksent. Ved en annen attraksjon møter Lenny og vennene hans Dickie igjen, akkompagnert av hans egen gruppe venner og tidligere lag-kamerater. Lenny lærer sønnen hvordan han skyter et perfekt basketball-skudd, og vennene avslutter kvelden ved å danse sammen med ektefellene deres. Eric avslører at han egentlig ble permittert fra jobben i møbel-selskapet rett før han skulle reise på ferie sammen med vennene sine. Men han ikke ville innrømme dette for å fremstå som en taper ovenfor de gamle vennene hans. På deres aller siste dag ved innsjøen, samtykker Lenny til en omkamp mot deres tidligere motstandere.

## Skuespillere og roller

* Adam Sandler som Lenny Feder
* Michael Cavaleri som Lenny (ung)
* Kevin James som Eric Lamonsoff
* Andrew Bayard som Eric (ung)
* Chris Rock som Kurt McKenzie
* Jameel McGill som Kurt (ung)
* David Spade som Marcus «Higgy» Higgins
* Kyle Brooks som Marcus (ung)
* Rob Schneider som Rob Hilliard
* Joshua Matz som Rob (ung)
* Salma Hayek som Roxanne Feder
* Maria Bello som Sally Lamonsoff
* Maya Rudolph som Deanne McKenzie
* Joyce Van Patten som Gloria Noonan
* Di Quon som Rita
* Steve Buscemi som Wiley
* Colin Quinn som Dickie Hailey
* Lisa M. (Seitz) Francis som Baileys kone
* Hunter Silva som Dickie (ung)
* Tim Meadows som Malcolms
* Ebony Jo-Ann som Deannes mor
* Madison Riley som Jasmine Hilliard
* Jamie Chung som Amber Hilliard
* Ashley Loren som Bridget Hilliard
* Jake Goldberg som Greg Feder
* Cameron Boyce som Keithie Feder
* Alexys Nycole Sanchez som Becky Feder
* Ada-Nicole Sanger som Donna Lamonsoff
* Frank and Morgan Ginerich som Bean Lamonsoff
* Nadji Jeter som Andre McKenzie
* China Anne McClain som Charlotte McKenzie
* Dan Patrick som Norby the Ride Guy
* Tim Herlihy som Pastor
* Blake Clark som Trener Boby «The Buzzer» Ferdinando
* Norm Macdonald som Geezer
* Jonathan Loughran som Robideaux
* Connor Panzer som Robideauz (ung)
* Dennis Dugan som Basketball Referee

## Eksterne lenker
* 
*